New Orleans Saints
<s>New Orleans Saints su profesionalni klub američkog nogometa iz New Orleansa u Louisiani.</s><s>Trenutno se natječu u južnoj diviziji NFC konferencije NFL lige.</s><s>Saintsi su osnovani 1967. godine, a najveći uspjeh im je osvajanje Super Bowla u sezoni 2009.</s><s>Svoje domaće utakmice od 1975. igraju na stadionu Mercedes-Benz Superdome.</s>

<s>Povijest kluba</s>

<s>Od 1967. do 1984.</s><s>Saintsi su prvu sezonu u povijesti odigrali 1967. u tadašnjoj Capitol diviziji istočne konferencije u kojoj su još bili Dallas Cowboysi, Philadelphia Eaglesi i Washington Redskinsi.</s><s>Do ulaska klubova iza AFL-a u NFL 1970.</s><s>Saintsi ne bilježe gotovo nikakve uspjehe.</s><s>Tada liga mijenja raspored klubova po divizijama i Saintsi su smješteni u zapadnu diviziju NFC konferencije.</s><s>Od 1975. domaće utakmice počinju igrati na stadionu Louisiana Superdome na kojem igraju još i danas (od 2011. stadion nosi ime Mercedes-Benz Superdome).</s><s>Unatoč preseljenju u novu diviziju i na novi stadion, Saintsima predvođenima quarterbackom Archiejem Manningom do 1987. su najveći uspjesi tek dvije sezone sa 8 pobjeda u 16 utakmica (1979. i 1983. godine), što znači da  prvih dvadeset godina postojanja ne dolaze nijednom do doigravanja.</s>

<s>Od 1985. do 2005.</s>

<s>Jim E. Mora postaje trener Saintsa 1985. i momčad se polako počinje dizati sa dna.</s><s>Pod njim u prve dvije godine Saintsi pobjeđuju 5, odnosno 7 puta u sezoni, ali 1987. su već na 12 pobjeda u 15 utakmica.</s><s>Mora je proglašen trenerom godine, a Saintsi predvođeni linebackerima Rickeyem Jacksonom i Samom Millsom po prvi puta povijesti ulaze u doigravanje.</s><s>Međutim, tu ih odmah u prvoj utakmici pobjeđuju Minnesota Vikingsi sa 44:10.</s><s>Od 1990. do 1992.</s><s>Saintsi su u doigravanju svake sezone (1991. osvajaju i diviziju po prvi put u povijesti), ali u doigravanju nemaju sreće i svaki put ispadaju odmah nakon prve utakmice (izbacuju ih Chicago Bearsi, Atlanta Falconsi i Philadelphia Eaglesi).</s><s>Nakon 3 doigravanja zaredom, momčad bilježi sve slabije rezultate i 1996. trener Mora odlazi iz kluba.</s>

<s>Na njegovo mjesto 1997. dolazi legendarni trener Mike Ditka koji je Chicago Bearse doveo do osvajanja naslova u 1980-ima.</s><s>Ditka vodi Saintse prve dvije sezone do samo šest pobjeda, a, unatoč tome, prije početka sezone 1999. čak najavljuje dolazak do Super Bowla.</s><s>Međutim, Saintsi pobjeđuju samo tri puta cijele sezone i Ditka (koji je u svoje tri godine vođenja kluba na mjestu quarterbacka promijenio čak sedam igrača) dobiva otkaz.</s>

<s>Nakon njega momčad 2000. preuzima dotadašnji koordinator obrane Pittsburgh Steelersa Jim Haslett.</s><s>Već u prvoj njegovoj sezoni Saintsi osvajaju diviziju (tek drugi put u povijesti), te čak bilježe i prvu pobjedu u doigravanju (protiv St.</s><s>Louis Ramsa).</s><s>Trener Haslett je proglašen za trenera godine, a Saintsi dolaze do divizijske runde doigravanja gdje ih pobjeđuju Minnesota Vikingsi 34:16.</s><s>Predvođeni quarterbackom Aaronom Brooksom, running backom Deuceom McAllisterom i wide receiverom Joeom Hornom, Saintsi od 2001. do 2004. bilježe osrednje sezone bez doigravanja.</s>

<s>Godine 2005., grad New Orleans je teško stradao od uragana Katrine i Saintsi su primorani sve svoje domaće utakmice igrati izvan grada.</s><s>Igrali su ih na tri različita stadiona, u San Antoniju, Baton Rougeu i čak New Yorku.</s><s>Saintsi uspijevaju pobijediti samo tri puta cijele sezone što vodi do otkaza treneru Haslettu.</s>

<s>Era Seana Paytona i Drewa Breesa (od 2006. do danas)</s>

<s>Stvari se za Saintse potpuno mijenjaju iduće 2006. godine.</s><s>Za trenera je postavljen Sean Payton koji iz momčadi odmah otpušta gotovo polovicu igrača.</s><s>Saintsi iz San Diega dovode quarterbacka Drewa Breesa, a na draftu uzimaju running backa Reggieja Busha i wide receivera Marquesa Colstona te se konačno vraćaju vraćaju nazad na svoj stadion.</s><s>Dovođenje Breesa, Colstona i Busha se pokazuje kao pun pogodak i Saintsi te sezone osvajaju diviziju sa 11 pobjeda, a Payton je proglašen za trenera godine.</s><s>U doigravanju prvo pobjeđuju Philadelphia Eaglese 27:24, ali gube u konferencijskom finalu od Chicago Bearsa 39:14.</s>

<s>Za Saintse slijede dvije sezone bez doigravanja, ali 2009. im donosi najveći uspjeh u povijesti.</s><s>Sezonu počinju sa 13 pobjeda zaredom i osiguravaju naslov prvaka divizije, ali gube posljednje tri utakmice.</s><s>Unatoč tome, u doigravanju se vraćaju dobrim igrama i nadmoćno pobjeđuju Arizona Cardinalse koje predvodi quarterback Kurt Warner sa 45:14.</s><s>U konferencijskom finalu Saintsi igraju protiv drugog legendarnog quarterbacka, Bretta Favreaa i njegovih Minnesota Vikingsa koje u tijesnoj utakmici pobjeđuju 31:28.</s><s>U svom prvom Super Bowlu u povijesti igraju protiv pobjednika AFC-a Indianapolis Coltsa koje, unatoč zaostatku od 10:0 nakon prve četvrtine, na kraju pobjeđuju sa 31:17.</s><s>Brees je proglašen za MVP-a Super Bowla, dotad najgledanijeg u povijesti.</s>

<s>Iduće dvije sezone su prilično uspješne za Saintse, oba puta su u doigravanju, a 2011. osvajaju i diviziju (po peti puta u svojoj povijesti) i Drew Brees je proglašen za najboljeg napadačkog igrača godine.</s><s>Godinu 2012. je obilježio skandal u momčadi Saintsa, nazvan "Bountygate", kada su neki obrambeni igrači Saintsa bili optuženi za dijeljenje novca kao nagrade za ozlijeđivanje protivničkih igrača.</s><s>Trener Payton je suspendiran za cijelu sezonu, zajedno sa nekoliko igrača.</s><s>To se odrazilo i na rezultate momčadi na terenu, Saintsi pobjeđuju samo 7 puta u sezoni i izmiče im doigravanje.</s><s>Payton se vraća 2013. i vodi momčad do drugog mjesta u diviziji i doigravanja gdje dolaze do divizijske runde kada ih pobjeđuju kasniji prvaci Seattle Seahawksi rezultatom 23:15.</s>

<s>Učinak po sezonama od 2002.</s>

<s>Izvori</s>

<s>NFL klubovi</s>

